**ТЕХНИЧЕСКА СПЕЦИФИКАЦИЯ**

**за „Изготвяне на оценка на съответствието с основните изисквания, съгласно чл. 142, ал. 5 от ЗУТ и осъществяване на строителен надзор във връзка с изпълнение на СМР в сградите на НЦЗПБ по проект „Фундаментални, транслиращи и клинични изследвания в областта на инфекциите и инфекциозната имунология” - Оперативна програма „Наука и образование за интелигентен растеж 2014-2020 г.”, процедура чрез подбор BG 05 M2 OP 001-1.002 „Изграждане и развитие на центрове за компетентност“, по две обособени позиции:**

**Обособена позиция 1: Сгради с административен адрес:**

**Гр. София, бул. "Янко Сакъзов" № 26**

1. Експертна лаборатория за молекулярногенетичен, спектометричен и протеомен анализ;

2. Експертна лаборатория за комплексни имунологични анализи;

3. Учебен център с лекционната зала – аула и две помещения на четвъртия етаж

**Обособена позиция 2: Сгради с административен адрес:**

**Гр. София, бул. "Генерал Столетов" № 44А**

1. Лаборатория за работа с вируси с ІІІ-то ниво на биологична защита;

2.Експертна лаборатория за молекулярно-генетичен анализ с целогеномно секвениране на микроорганизми;

3. Лаборатория за работа с особено опасни бактериални инфекции с ІІІ-то ниво на биологична защита;

4.Експертна лаборатория за електронна микроскопия и морфологичен анализ;

5. Биологична банка

**1.ВЪВЕДЕНИЕ**

**1.1. ЦЕЛИ НА ПРОЕКТА**

Проектът цели изграждане и оборудване на уникален в своята област научно-изследователски комплекс-Център за компетентност, който да създаде условия за повишаване на качеството и да издигне на качествено ново ниво фундаменталните изследвания в областта на инфекциите и имунологията в България. В резултат на изпълнението на проекта се очаква резултатите от провежданите изследвания да се прилагат в медицинската практика за нуждите на медицинската диагностика, профилактика и лечение на заболяванията.

Изпълнението на проекта предвижда извършване на строително-монтажни работи в помещения, предназначени за лаборатории, биологична банка и учебен център, находящи се в сградите на НЦЗПБ на бул. "Янко Сакъзов" № 26 и бул. "Генерал Столетов" № 44А, гр. София. Строително-монтажните работи следва да се извършват в съответствие с предоставени от НЦЗПБ инвестиционни проекти във фаза „Технически проект”, които ще предвиждат необходимите дейности по реконструкция и изграждане на функционално и териториално обособени звена на Центъра за компетентност. В резултат на изпълнението на строително-монтажните работи следва да се създадат условия за монтаж и въвеждане в експлоатация на специализирано и помощно лабораторно оборудване и обзавеждане.

След изпълнение на предвидените в инвестиционните проекти строително-монтажни работи помещенията трябва да бъдат в съответствие с основните изисквания към строежите, определени в приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.) за:

1. механично съпротивление и устойчивост;

2. безопасност в случай на пожар;

3. хигиена, здраве и околна среда;

4. достъпност и безопасност при експлоатация;

5. защита от шум;

6. икономия на енергия и топлосъхранение;

7. устойчиво използване на природните ресурси.

Работната среда трябва да отговаря на изискванията за извършване на научно-изследователски и лабораторни дейности от НЦЗПБ.

**1.2. ТЕРИТОРИАЛЕН ОБХВАТ НА ПЛАНИРАНИТЕ СТРОИТЕЛНО-МОНТАЖНИ РАБОТИ**

За изграждане на Центъра за компетентност по проект „Фундаментални, транслиращи и клинични изследвания в областта на инфекциите и инфекциозната имунология” ще бъде възложено изпълнението на строително-монтажни работи за реконструкция и изграждане на няколко функционално и териториално обособени звена в сгради на НЦЗПБ, разположени на следните административни адреси:

**Административен адрес: бул. "Генерал Столетов" № 44А, гр. София –**УПИ І, кв.9, м. „ГГЦ-Зона В17”, ПИ с идентификатор 68134.512.297 по КК и КР на район „Сердика” гр.София

1. **Лаборатория за работа с вируси с ІІІ-то ниво на биологична защита** (нова с промяна на предназначението), разположена в сграда с идентификатор 68134.512.297.1 на бул. "Генерал Столетов" № 44А, на първия етаж, в западното (перпендикулярно) крило;

2. **Експертна лаборатория за молекулярно-генетичен анализ с целогеномно секвениране на микроорганизми** (нова с промяна на предназначението), разположена в сграда с идентификатор 68134.512.297.1 на бул. "Генерал Столетов" № 44А, на първия етаж в западната част на северното крило, успоредно на бул. „Генерал Столетов”;

3. **Лаборатория за работа с особено опасни бактериални инфекции с ІІІ-то ниво на биологична защита** (основен ремонт), разположена на първия етаж и в сутерена в сграда с идентификатор 68134.512.297.3 на бул. "Генерал Столетов" № 44А;

4.**Експертна лаборатория за електронна микроскопия и морфологичен анализ (**основен ремонт**),** разположена в сграда с идентификатор 68134.512.297.1 на бул. "Генерал Столетов" № 44А, на първия етаж в източната част на северното крило, успоредно на бул. „Генерал Столетов”;

5. **Биологична банка** (нова с промяна на предназначението**)**, разположена в сграда с идентификатор 68134.512.297.1 на бул. "Генерал Столетов" № 44А на ниво сутерен в източната част на северното крило.

**Административен адрес: бул. "Янко Сакъзов" № 26, гр. София – УПИ ІХ, кв. 537** ПИ с идентификатор 68134.407.28. в сграда с идентификатор 68134.407.28.1 по КК и КР на район „Оборище”, гр. София.

Имотът попада в обхвата на територия с културно-историческо наследство със статут на групов паметник на културата „Жилищна зона „Докторски паметник”” (Ж-1), гр.28 със статут на групова недвижима културна ценност .

Сградата е недвижим архитектурно-строителен паметник на културата с категория „местно значение” (ДВ. бр. 40 от 1978г.)

1.**Експертна лаборатория за молекулярногенетичен, спектометричен и протеомен анализ** (основен ремонт), разположена в централната сграда на НЦЗПБ бул. "Янко Сакъзов" № 26, на четвъртия етаж, западно от централното фоайе, успоредно на бул. „Янко Сакъзов”;

2.**Експертна лаборатория за комплексни имунологични анализи** (основен ремонт), разположена в централната сграда на НЦЗПБ бул. "Янко Сакъзов" № 26, на втория етаж, западно от централното фоайе, успоредно на бул. „Янко Сакъзов”;

3. **Учебен център**, разположен в централната сграда на НЦЗПБ бул. "Янко Сакъзов" № 26, **с лекционната зала – аула**, разположена на първия етаж срещу централното фоайе, както и **две помещения на четвъртия етаж**, източно от централното фоайе, успоредно на бул. „Янко Сакъзов”, срещу стълбищната клетка.

Обектите на Центъра за компетентност, разположени в сградата на НЦЗПБ на бул. „Янко Сакъзов”№26 са трета категория строеж, съгласно чл. 137, ал.1, т. 3, буква „в” от Закона за устройство на територията. Съгласно Приложение № 2 към Наредба № 1 от 2003 г. за номенклатурата на видовете строежив България, обектите са „сгради и съоръжения за постоянните научни звена”

Обектите на Центъра за компетентност, разположени в сградите на НЦЗПБ на бул. „Генерал Столетов” №44А в т.ч. лаборатории с трето ниво на биологична защита и биологична банка са от първа категория строежи, съгласно чл.137, ал.1, т.1, буква”г” и буква”е”.

**2. ОБЩИ ИЗИСКВАНИЯ И ЗАДАЧИ НА ИЗПЪЛНИТЕЛЯ**

При изпълнение на обществената поръчка консултантът, който е определен за изпълнител, трябва да извърши следните дейности:

**Дейност 1 – Оценка на съответствието на инвестиционните проекти по чл.142, ал.5 от ЗУТ и съставяне на комплексни доклади по чл.142, ал.6, т.2 от ЗУТ, както следва:**

Изпълнителят е длъжен да извърши оценка на съответствието на инвестиционните проекти във фаза „технически проект” по чл.142, ал.5 от ЗУТ и да състави комплексни доклади по чл.142, ал.6, т.2 от ЗУТ по части: „Архитектурна”, „Конструктивна”, „Електроинсталации”, в т.ч. „Пожароизвестяване”, „Видеонаблюдение и контрол на достъпа”, „В и К инсталации”, „ОВК инсталации”, „Технологична”, „Пожарна безопасност”, „Геодезия”, „Сметни документации”, и други, които са необходими за пълното окомплектоване на инвестиционните проекти във фаза „технически проект” и за получаване на Разрешение за строеж.

Изпълнителят е длъжен да извърши оценка на съответствието на инвестиционните проекти, като извърши следните дейности:

-Проверка за съответствие на проектите с предвижданията на подробния устройствен план;

-Проверка за съответствие на проектите с правилата и нормативите за устройство на територията;

-Проверка за съответствие на проектите с основните изисквания към строежите, определени в приложение І на [Регламент (ЕС) № 305/2011](http://web6.ciela.net:80/Document/LinkToDocumentReference?fromDocumentId=2135163904&dbId=0&refId=18914898) на Европейския парламент и на Съвета от 9 март 2011г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.) /чл.169, ал.1 на ЗУТ/, за:

а) механично съпротивление и устойчивост;

б) безопасност в случай на пожар;

в) хигиена, здраве и околна среда;

г) достъпност и безопасност при експлоатация;

д) защита от шум;

е) икономия на енергия и топлосъхранение;

ж) устойчиво използване на природните ресурси;

- Проверка за съответствие на проекта с изискванията на нормативните актове за:

а) опазване на защитените зони, на защитените територии и на другите защитени обекти и на недвижимите културни ценности;

б) намаляване на риска от бедствия;

в) физическа защита на строежите.

- Проверка за взаимна съгласуваност между частите на проекта;

- Проверка за пълнота и структурно съответствие на инженерните изчисления;

-Проверка за съответствие на проектите с изискванията за устройство, безопасна експлоатация и технически надзор на съоръженията с повишена опасност, ако в обекта има такива;

-Проверка за съответствие на проектите със специфичните изисквания към определени видове строежи съгласно нормативен акт, ако за обекта има такива.

-Проверка за съответствие на проектите с изискванията на влезли в сила административни актове, които в зависимост от вида и големината на строежа са необходимо условие за разрешаване на строителството по [Закона за опазване на околната среда](http://pravo1.ciela.net/Dispatcher.aspx?Destination=Document&Method=OpenRef&Idref=290439&Category=normi&lang=bg-BG), [Закона за биологичното разнообразие](http://pravo1.ciela.net/Dispatcher.aspx?Destination=Document&Method=OpenRef&Idref=290440&Category=normi&lang=bg-BG), [Закона за културното наследство](http://pravo1.ciela.net/Dispatcher.aspx?Destination=Document&Method=OpenRef&Idref=290441&Category=normi&lang=bg-BG) или друг специален закон, както и отразяване на мерките и условията от тези актове в проекта;

-Проверка за съответствие на проектите с изискванията за предотвратяване на големи аварии с опасни вещества и ограничаване на последствията от тях за човешкото здраве и околната среда по [глава седма, раздел I](http://web6.ciela.net:80/Document/LinkToDocumentReference?fromDocumentId=2135163904&dbId=0&refId=16991995) от Закона за опазване на околната среда.

Изпълнителят е задължен да се запознае предварително с работата по изработването на инвестиционните проекти и да оказва при необходимост съдействие на възложителя.

Изпълнителят е длъжен при откриване на допуснати грешки и/или непълноти в отделните части на инвестиционните проекти, и/или когато не са спазени изискванията на нормативните актове по проектиране и строителство да изисква от проектантите да ги отстранят за своя сметка

Изпълнителят е длъжен да информира Възложителя, че отказва подписването на проектната документация (или отделни части от нея) в случай, че констатира некачествено или незаконосъобразно изпълнение на проекта.

Изпълнителят е длъжен приизвършване на оценката за съответствие на проектите със съществените изисквания към строежите да подписва и подпечатва всички проектни части и да изготви комплексен доклад. Същият трябва да бъде представен в 3 оригинални екземпляра на хартиен носител и в 2 екземпляра на електронен носител заедно със всички придружаващи го приложения.

Всички графични и текстови документи по отделните части на инвестиционните проекти се подписват от съответния квалифициран специалист, проверил проектната част и от управителя на регистрината фирма - консултант. Докладът за оценка на съответствието се подписва от всички квалифицирани специалисти, извършили оценката и от управителя на регистрирата фирма - консултант.

Изпълнителят трябва да съдейства на Възложителя за съгласуване на инвестиционните проекти с необходимите институции и компетентни органи, експлоатационни дружества и др. преди да представи Комплексните доклади за оценка на съответствието по чл. 169 ал. 1 т.6 ЗУТ.

**Получаване на разрешения за строеж**

Изпълнителят е длъжен да внесе в общинската администрация Докладите за оценка на съответствието и проектната документация за получаване на разрешения за строеж. За тази цел на Изпълнителя ще бъдат предоставени необходимите документи.

**Дейност 2 - Упражняване на независим строителен надзор и получаване на разрешения за ползване**

Изпълнителят трябва да упражнява независим строителен надзор по време на изпълнението на строително-монтажните работи до окончателното завършване на строежите и да съдейства на Възложителя за получаване на Разрешения за ползване.

Изпълнителят трябва да осъществява координация и контрол на строителния процес и упражняване на строителен надзор съгласно изискванията на чл. 166 и сл. от ЗУТ по време на строителството, така че да се гарантира изпълнението на всички строително-монтажни работи в съответствие с одобрените инвестиционни проекти с изискванията на българското законодателство и на Възложителя.

Изпълнителят е длъжен:

* Да извършва проверка на съответствието на доставяните на обектите материали и оборудване свързани с изпълнението на СМР, с одобрените технически спесификации и за съответствието им с нормативните изисквания и разрешаване влагането им в строежите;
* Да извършва контрол, отчетност и текущо приемане на строително-монтажните работи в съответствие с одобрените проекти и да оформя всички актове и протоколи, съгласно Закона за устройство на територията и Наредба № 3/2003 г. за съставяне на актове и протоколи по време на строителството;
* Да извършва контрол на дейностите по безопасност и здраве по време на строителството, предвиден в чл. 11 от Наредба № 2/2004 г. за минималните изисквания за здравословни и безопасни условия на труд при извършване на строителни и монтажни работи;
* Да извършва контрол на дейностите по пожарна безопасност на обектите и по опазване на околната среда;
* Да осигури издаването на всички документи в съответствие с действащото българско законодателство по време на строителството и въвеждането на обектите в експлоатация и да организира предаването им на Възложителя, съгласно приложимте нормативни изисквания.

Лицето, упражняващо строителен надзор, носи отговорност за:

- Законосъобразно започване на строителството съгласно чл. 157 на ЗУТ, за подготовка и регистриране на заповедните книги;

- Осъществяване на контрол относно пълнотата и правилното съставяне на актовете и протоколите по време на строителството, съгласно ЗУТ и Наредба № 3 за съставяне на актове и протоколи по време на строителството;

- Осъществяване на контрол по спазването на изискванията на одобрените инвестиционни проекти и технически спецификации в съответствие с чл. 169 на ЗУТ;

- Спиране на строежите, когато същите се извършват в хипотезите на чл. 224, ал. 1 и чл. 225, ал. 2 от ЗУТ, и в нарушение на изискванията на чл. 169, ал. 1 и 3 от ЗУТ;

- Осъществяване на контрол относно спазване на изискванията за здравословни и безопасни условия на труд в строителството;

- Недопускане увреждане на трети лица, имоти и имущество при строителството;

- Извършване на проверка и контрол по чл. 169б от ЗУТ на доставените и влагани в строежите строителни продукти, с които се осигурява изпълнението на обекта в съответствие с изискванията на Наредба № РД-02-20-1/05.02.2015 г. за условията и реда за влагане на строителни продукти в строежите на Република България;

- Упражняване на строителен надзор на строежите, чрез екип от правоспособни физически лица с доказан професионален опит и технически компетентности, необходими за осъществяване на дейностите за оценяване съответствието на проектите и за упражняване на строителен надзор;

- Подписване на всички актове и протоколи по време на строителството, необходими за оценка на строежа, относно изискванията за безопасност и за законосъобразно изпълнение, съгласно ЗУТ и Наредба № 3 за актовете и протоколите, съставяни по време на строителството;

- Контрол на мерките за енергийна ефективност при реализация на проектите в съответствие със Закона за енергийната ефективност и наредбите към него;

- Контрол по опазване на околната среда и управлението на отпадъците в съответствие със Закона за опазване на околната среда и Закона за управление на отпадъците и наредбите към тях;

- При нарушаване на техническите правила и нормативи лицето, упражняващо строителен надзор, е длъжно да уведоми Регионалната дирекция за Национален строителен контрол (РД НСК) в 3-дневен срок от установяване на нарушението;

- Проверка и подписване съвместно с изпълнителя/изпълнителите по договора за строителство на изготвената екзекутивна документация за всеки обект и нейното представяне на съответните органи съгласно чл. 175 от ЗУТ;

- Съставяне съвместно с Възложителя и Строителя на констативни актове за обекта, след извършване на СМР, удостоверяващи, че строежите са изпълнени съобразно одобрените проекти, заверената екзекутивна документация, изискванията към строежите и условията на сключения договор за строителство ;

- Участие в проверки, проби и изпитвания и всички необходими дейности за издаване Разрешения за ползване;

- Осъществяване на контрол по изпълнение на задълженията на Координатора по безопасност и здраве за етапа на строителство, съгласно чл. 5, ал. 3 от Наредба № 2/2004 г. за минимални изисквания за здравословни и безопасни условия на труд при извършване на строителни и монтажни работи;.

- Изготвяне на окончателените доклади съгласно чл. 168, ал. 6 от ЗУТ и за издаване на Разрешения за ползване, след приключване на строително-монтажните работи;

- Внасяне на окончателните доклади и за съдействие за издаване на Разрешения за ползване.

Изброените по - горе задължения не са ограничаващи Изпълнителя. Предмет на поръчката са и всички други дейности, изисквани от закона, технологичните правила и нормативи и/или необходими за осигуряване на ефективен и качествен контрол по изпълняваните строителните и монтажни работи.

Лицата, които упражняват строителен надзор, носят отговорност за щети, които са нанесли на възложителя и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за строителен надзор е със срокове, не по-малки от минимално установените гаранционни срокове в строителството. Предписанията и заповедите на лицето, упражняващо строителен надзор, вписани в заповедната книга на обекта след съгласуване с възложителя, са задължителни за строителя, възложителя и техническия ръководител на строежа. Възражения срещу предписанията на лицето, упражняващо строителния надзор, могат да се правят в 3-дневен срок пред органите на Дирекцията за национален строителен контрол, като до произнасянето им строителството се спира. След проверка, органите на Дирекцията за Национален строителен контрол издават задължителни указания.

**3. ПРЕДОСТАВЯНИ ДОКУМЕНТИ**

В процеса на работа възложителят ще предостави на изпълнителя в електронен вид:

* документи за собственост и актуални скици за имотите;
* готовите части на инвестиционните проекти за преглед и оценка;
* всички съставени документи относно инвестиционните проекти;
* договори с експлоатационните дружества;
* съгласувателни документи;
* телефони и адреси за връзка с проектантите и оторизирани представители на Възложителя.

**4. ОЧАКВАНИ КРАЙНИ РЕЗУЛТАТИ**

Очакваните крайни резултати по видове дейности са както следва:

- Комплексни доклад за оценка на съответствието на инвестиционните проекти със съществените изисквания към строежите, съгласно чл. 142, ал. 5, ЗУТ;

- Разрешения за строеж;

- Окончателни доклади, съгласно изискванията на чл. 168, ал. 6 от ЗУТ, след приключване на строително-монтажните работи;

- Разрешения за ползване.